הבמאי איוואן קוואנה ליהק אותה לסרט "The Fading Light" אחרי שראה אותה בסרט הקצר "July" שהועלה ליוטיוב. היא נבחרה מפני שאילתרה בהצלחה בסרט הקצר. ב-2013 שיחקה בתפקיד רוז סטאג בסדרת הטלוויזיה של ה-BBC "החטא הקדמון", ובתפקיד דארה במותחן הקומי האירי "Jump". עוד ב-2013 שיחקה קיין בתפקיד הראשי במחזה "העלמה יוליה" מאת יוהאן אוגוסט סטרינדברג בתיאטרון Reading Rep.
בין הסרטים הנוספים בהם השתתפה קיין היה "Still Early", סרט קצר שהוצג בהקרנת בכורה בפסטיבל הסרטים גולוויי. ב-2016 שיחקה קיין בתפקיד ראשי בסדרת הדרמה של ערוץ BBC3 "שלוש עשרה", בעונה השלישית של "החטא הקדמון", ובפרק בסדרה "Murder". עוד באותה שנה גילמה את אמו של הפרוטגוניסט בסרט "".
בתיאטרון שיחקה קיין בתפקיד נאנס בהפקה של תיאטרון פינבורו למחזה "Autumn Fire", בהפקה של פאנצ'דרנק למחזה "The Black Diamond", ובתפקיד ליידי לידיה לנגוויש במחזה "The Rivals". היא גילמה את גירלין במחזה "The Lonesome West" מאת מרטין מקדונה.
ברדיו הופיעה קיין ב-BBC בתסכיתי הדרמה "The Demon Brother" ו-"Stroma Sessions" עליו זכתה בפרס שחקנית המשנה הטובה ביותר.
זנות (פירושונים)
ולין קיין
מפקד 1931 של ארץ ישראל
מפקד 1922 של ארץ ישראל
אום סלמונה
אום סלמונה (בערבית: خربة ام سلمونة) הוא כפר פלסטיני הממוקם 12 ק"מ דרומית-מערבית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 945 תושבים בשנת 2007.
היסטוריה.
בשנת 1883, בסקר ארץ ישראל המערבית צוין מקום הכפר כ"ערימות אבנים".
במפקד 1931 נמנתה אוכלוסיית אום סלמונה יחד עם בית פג'ר, מרח מעלה ומרח רבאח. סך כל האוכלוסייה היה 1043, כולם מוסלמים, אשר שכנו ב-258 בתים.
בעקבות מלחמת השחרור, עברה אום סלמונה לשליטה ירדנית. בשנת 1961, האוכלוסייה הייתה 118 נפש.
מאז מלחמת ששת הימים ב-1967, אום סלמונה נמצאת תחת שליטה ישראלית.
בית פג'ר
מראח רבאח
מראח רבאח (בערבית: مراح رباح) הוא כפר פלסטיני הממוקם במרחק של 7 ק"מ (בקו אווירי) דרומית לבית לחם. הכפר נמצא בנפת בית לחם, בצפון חבל יהודה. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בו 1,661 תושבים.
במפקד 1931 נמנתה אוכלוסיית מראח רבאח יחד עם בית פג'ר, מראח מעלא ואום סלמונה. סך כל האוכלוסייה היה 1,043, כולם מוסלמים, אשר התגוררו ב-258 בתים.
בעקבות מלחמת השחרור, ואחרי הסכמי שביתת הנשק של 1949, עבר מראח רבאח לשליטה ירדנית. בשנת 1961, האוכלוסייה של מראח רבאח הייתה 198 נפש.
מאז מלחמת ששת הימים, 1967, מראח רבאח נמצא תחת שליטה ישראלית.
ערב אל ראשידיה
ערב א-רַשַאיְדה (ערבית: عرب الرشايدة) הוא כפר פלסטיני, הממוקם 12 ק"מ מזרחית לירושלים. הכפר נמצא בנפת בית לחם, אשר בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,829 תושבים בשנת 2016.
אל-עזה
אל-עזה (ערבית: مخيم العزة, ידוע גם בשם מחנה הפליטים בית ג'יברין) הוא מחנה פליטים פלסטיני, שבנפת בית לחם, הממוקם במרכז העיר בית לחם. מחנה זה, הוא הקטן מבין 59 מחנות הפליטים בגדה המערבית ובמדינות ערב האחרות. הוא הוקם בשנת 1950 על שטח של 20 דונם, והוא מקבל שירותים מעובדי אונר"א שבמחנה עאידה הסמוך, אך בתוך המחנה אין שירותים רפואיים או חינוכיים, ולכן הוא מוזג עם מחנה עאידה. המחנה נקרא על שם משפחה ערבית בולטת מהכפר בית ג'יברין, ממערב להרי חברון. אונר"א מנתה אוכלוסייה של 2,025 בשנת 2005, ואילו הלשכה הפלסטינית המרכזית לסטטיסטיקה מנתה אוכלוסייה של 1,924 בשנת 2016.
מחנה הפליטים נמצא תחת שליטתה של הרשות הפלסטינית מאז 1995.
מחנה הפליטים בית ג'יברין
אופל רקורד A
אופל רקורד A (בגרמנית: Opel Rekord Series A) היא מכונית משפחתית גדולה מתוצרת יצרן הרכב גרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1963–1965.
סראב אבו רביעה קווידר
סראב אבו רביעה קווידר (נולדה ב-5 בספטמבר 1976) היא ראש הקתדרה ללימודי המדבר על שם משפחת קושלנד, פרופסור חבר במחלקה לחינוך ובמחלקה לסוציולוגיה ואנתרופולוגיה באוניברסיטת בן-גוריון בנגב.
אבו רביעה קווידר היא חוקרת השכלה ותעסוקה בקרב האוכלוסייה הבדואית בנגב, אשר פרסמה שלושה ספרים בנושא. היא פובליציסטית בעיתונות הערבית והישראלית, פעילה פמיניסטית ופעילה למען זכויות החברה הבדואית בנגב וממייסדות פורום ארגוני נשים ערביות בנגב.
אבו רביעה קוויאר היא הבדואית הראשונה בישראל שקיבלה פרופסורה.
ביוגרפיה.
סראב אבו רביעה נולדה בבאר שבע כבת בכורה לד"ר יוניס אבו רביעה, הרופא הבדואי הראשון בארץ, בן לשבט אבו רביעה, הגדול והמוכר בנגב, ולג'יהאן, מפקחת במשרד החינוך. היא למדה בתל שבע עד כיתה ז', ואחר כך עברה לתיכון מקיף א' בבאר שבע, שם הייתה הבדואית יחידה בקרב 400 תלמידים ותלמידות יהודים. היא בעלת תואר שלישי מאוניברסיטת בן-גוריון בנגב ושני פוסט דוקטור בהתמחות בלימודי מגדר מהאוניברסיטה העברית ומאוניברסיטת אוקספורד שבאנגליה. מלמדת פמיניזם ערבי במזרח התיכון.
תחומי ההתמחות והמחקר שלה כוללים:
משפחתה.
לאבו רביעה שלוש אחיות ואח. נשואה לחסן אבו קווידר, רואה חשבון, ואם לשלושה בנים. מתגוררת בבאר שבע.
פרסים.
2022 - אבירת מרכז פרס לשלום וחדשנות
אופל רקורד E
אופל רקורד E (בגרמנית: Opel Rekord Series E) היא מכונית משפחית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1977–1986.
במקביל, ייצרה ווקסהול מוטורס, חברת הבת הבריטית של ג'נרל מוטורס את ה-ווקסהול קרלטון.
דגם דייהו רויאל, דור שני, אשר יוצר בקוריאה הדרומית פותח על בסיס "אופל רקורד E".
ח'רבת אל-דיר
ח'רבת אל-דיר הוא כפר פלסטיני הממוקם בנפת חברון, כ-16 ק"מ דרומית-מערבית לבית לחם וסמוך לקו הירוק ולתוואי גדר ההפרדה.
משמעות השם היא חורבות המנזר. כפר נוסף בשם זה מצוי בסמוך לתקוע.
מאז מלחמת ששת הימים ב -1967, הכפר נמצא תחת שליטה ישראלית. במפקד 1967 שנערך על ידי הרשויות הישראליות נמצא כי האוכלוסייה במקום הייתה 301 נפש. במפקד האוכלוסין שערכה הרשות הפלסטינית ב-2007 נמנו בכפר 267 תושבים.
התושבים עוסקים בעיקר בחקלאות ובעבודות שונות בתחומי ישראל.
בנפת בית לחם קיים כפר בשם "ח'רבת א-דיר" המהווה חלק מהעיירה תוקוע.
דאר סלאח
דאר סלאח (ערבית: دار صلاح) הוא כפר פלסטיני הנמצא 6 ק"מ ממזרח לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, האוכלוסייה בכפר מנתה 3,373 תושבים בשנת 2007.
נכון לחודש פברואר 2015, בדאר סלאח הייתה חוות גידול היענים היחידה בשטחים הפלסטיניים, אשר מנוהלת על ידי חקלאי מקומי.
הנדאזה
הִנְדאזַה (בערבית: هندازة) הוא כפר פלסטיני הממוקם שישה ק"מ דרומית מזרחית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר 6,040 תושבים.
אל-עסאכרה
אל-עסאכרה (בערבית: العساكرة) הוא כפר פלסטיני המשתייך לנפת בית לחם ונמצא כ-4.5 ק"מ מדרום-מזרח לבית לחם. הוא מהווה חלק מהמועצה המקומית ג'נאתא. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה מעל 1,001 תושבים באמצע שנת 2006.
אדמות אל-עסאכרה משתרעות על שטח של 2,116 דונם, והוא חלק מקבוצת הכפרים הערבית אל-תאאמירה, השוכנת בין יישובי תוקוע לזעתרה המשתרעים על שטח של 217,236 דונם. החקלאות היא הפעילות הכלכלית העיקרית של האזור. הכפר נמצא בשטח C, ובשליטת המנהל האזרחי.
ג'ודום
ג'ודום (בערבית: جهاثم, תעתיק: ג'האת'ם) הוא כפר פלסטיני הממוקם בספר מדבר יהודה, כשמונה ק"מ מזרחית לבית לחם. הכפר משתייך לנפת בית לחם של הרשות הפלסטינית. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,391 תושבים באמצע שנת 2006.
ג'נאתא
ג'נאתא (ערבית:ﺠﻨﺎﺘ) הוא יישוב פלסטיני בצפון חבל יהודה, 5 ק"מ דרומית לבית לחם, בנפת בית לחם. הכפרים הסמוכים ליישוב כוללים את הינדזה בצפון, ואת תוקוע מדרום. הוא ממוקם 570 מטר מעל פני הים. שטח הקרקע הכולל הוא 11,901 דונם, מתוכם 319 שטח בנוי. חלק ניכר משטח זה משמש לקרקע חקלאית. ו-277 דונמים הופקעו על ידי ממשלת ישראל ליישובים ולבסיס צבאי בסביבה.
במפקד 2007 של הלשכה הפלסטינית המרכזית לסטטיסטיקה, מנתה האוכלוסייה ביישוב 5,416 נפש, המהווים 860 משקי בית. המשפחות העיקריות ביישוב הן: אל-עסאקרה, א-זיר, אל-מועטי, אל-אורוג', אל-חרימי, שאווריה, סלאחאת, ותיניח. כ -60% מכוח העבודה של העיר עוסק בחקלאות, כ-15% עובדי הרשות הפלסטינית, והיתר עובדים בשוק העבודה הישראלי ומגזר השירותים והתעשייה.
ע'זאלה עליזאדה
פאטמה "ע'זאלה" עליזאדה הראתי (בפרסית: فاطمه غزاله علیزاده هراتى; 17 בפברואר 1947 – 8 באפריל 1996) הייתה סופרת איראנית שהתפרסמה בזכות הנובלות והסיפורים הקצרים שחיברה. היא שייכת לדור השני של סופרות איראניות שהחלו את פעילותן בשנות ה-70 של המאה העשרים.
ביוגרפיה.